Az ausztrál nagydíj időmérő edzésén a 13. legjobb időt érte el, miután a Q1-ben az autójában a vezetékekkel adódott probléma a harmadik edzés során, amit csak az időmérő kezdete utánra tudtak teljesen helyrehozni. Az orosz végül ki tudott hajtani a pályára az utolsó percekben, de ez kevésnek bizonyult. A másnapi futamon már a start előtt a felvezető körbe a sebességváltó megadta magát az autóban, így nem tudott részt venni a versenyen. A maláj versenyhétvégén az időmérőedzésen csapattársa, Daniel Ricciardo mögött az 5. rajtkockát érte el. A futamon a rajtot követően Felipe Massa megelőzte őt. A 18. körben megelőzte Ricciardót, amivel feljött a 7. helyre. A 26. körben Hülkenberg mögött a két Red Bull csatázott. Ricciardónak szóltak, hogy romló fékjei miatt engedje el Kvjatot. A célegyenes végén Hülkenberget támadták, Kvjat Ricciardó elé került, de koccant a némettel, megpördült, és végül visszaesett a sorrendben. Pár körrel később viszont sikeresen megelőzte Hülkenberget. A futamot végül a 9. helyen fejezte be, megelőzve a 10. Ricciardót.